Elat (mitologija)
Elat () ime je više ličnosti u grčkoj mitologiji.

 Elat, jedan od Lapita, vladar Larise u Tesaliji. Hipeja mu je rodila Keneja, Polifema Ishija, u koga se zaljubila Koronida, te kćerku Dotiju, koja je možda bila eponimna heroina Dotiona u Tesaliji (v. i Dotis).
Elat, jedan od kentaura, koji je tokom borbe s Heraklom ubijen zatrovanom strelom koja mu je probola ruku, a zatim letela dalje sve do Hirona, koga je ranila u koleno. Po njemu je nazvan asteriod 31824 Elatus.
Elat, jedan od Penelopinih prosaca, koga je ubio Eumej.
Elat, sin Arkadov, brat Afidantov i Azanov. Arkad mu je na upravu dao oblast planine Kilene, koja je tad bila bez naziva, ali je potom prešao u oblast koja će se kasnije zvati Fokida, gde je stanovništvu pomogao u ratu protiv Flegijci; bio je poznat kao eponimni osnivač grada Elateje. Njegov je lik bio izvajan na jednoj steli na trgu u Elateji. Oženio se Laodikom, kćerkom Kinirinom, koja mu je rodila Stimfala, Pereja, Ishija i Kilena.
Elat, saveznik Trojanaca iz Pedasa, koga je ubio Agamemnon.
Elat ili Elaton, Amfijarajev vozač bojnih kola, koji je inače poznat pod imenom Baton.
Elat, otac Evanipe, koja je Hipomedontu rodila Polidora.
Elat, sin Ikarijev, kome je Erimeda rodila Tenara.
Elat, prorok i otac Ampikov.

Reference

Grčka mitologija